paragraph_text: Iako su ga ignorirale gotovo sve country radio postaje i establišment u Nashvilleu, Unchained je osvojio Grammy za najbolji country album. Cash i American Recordings su nakon osvajanja Grammyja poslali poruku "zahvale" industriji country glazbe u Nashvilleu u obliku slavne fotografije na kojoj Cash pokazuje srednji prst koja je snimljena tijekom nastupa u zatvoru San Quentin 1969.